30.7.2014 Jurnalul Oficial al Uniunii Europene L 225/1 (Acte legislative) REGULAMENTE REGULAMENTUL (UE) NR. 806/2014 AL PARLAMENTULUI EUROPEAN ȘI AL CONSILIULUI din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Băncii Centrale Europene ('), având în vedere avizul Comitetului Economic și Social European (?), hotărând în conformitate cu procedura legislativă ordinară (2), întrucât: (1) De-a lungul ultimelor decenii, Uniunea a realizat progrese în crearea unei piețe interne a serviciilor bancare. O mai bună integrare a pieţei interne a serviciilor bancare este esențială pentru a stimula creşterea economică în Uniune și finanțarea adecvată a economiei reale. Cu toate acestea, criza financiară şi economică a demonstrat că funcţionarea pieţei interne în acest domeniu se află în pericol şi că există un risc din ce în ce mai ridicat de frag- mentare financiară. Acest fapt reprezintă un motiv real de îngrijorare pe o piață internă în care băncile ar trebui să poată desfăşura activități transfrontaliere semnificative. Pieţele interbancare au devenit mai puţin lichide, iar activitățile bancare transfrontaliere sunt în scădere din cauza temerilor în ceea ce priveşte riscul de contagiune şi din cauza lipsei de încredere în alte sisteme bancare naționale şi în capacitatea statelor membre de a sprijini băncile. (2) Divergenţele dintre normele naționale în materie de rezoluție din diferite state membre şi dintre practicile admi- nistrative aferente ale acestora, precum și lipsa unui proces decizional unificat pentru rezoluție în uniunea bancară contribuie la lipsa de încredere menționată şi la instabilitatea pieţei, deoarece nu asigură previzibilitatea în ceea ce priveşte rezultatul posibil al situației de dificultate a unei bănci. (3) În special, diferitele stimulente şi practici ale statelor membre în ceea ce priveşte tratarea creditorilor băncilor aflate în rezoluție şi salvarea cu banii contribuabililor a băncilor care se află în dificultate au un impact asupra riscului de credit perceput, a solidității financiare și a solvabilităţii băncilor din aceste state, creând astfel condiții neechitabile de concurență, ceea ce subminează încrederea publicului în sectorul bancar și împiedică exercitarea libertății de stabilire și libera prestare a serviciilor în cadrul pieţei interne, deoarece costurile de finanțare ar fi mai reduse dacă nu ar exista aceste diferențe între practicile statelor membre. () JO C109,11.4.2014,p.2. () JO C 67,6.3.2014, p. 58. () Poziţia Parlamentului European din 15 aprilie 2014 (nepublicată încă în Jurnalul Oficial) şi Decizia Consiliului din 14 iulie 2014.